A4-0078/95

Ψήφισμα σχετικά με τα δικαιώματα του ανθρώπου στον κόσμο κατά το 1993/1994 και την πολιτική της Ένωσης στον τομέα των δικαιωμάτων του ανθρώπου

Το Ευρωπαϊκό Κοινοβούλιο,

- έχοντας υπόψη τα άρθρα Β, ΣΤ, Ι, Ι.1, Ι.7 της Συνθήκης για την Ευρωπαϊκή Ένωση και τα άρθρα 130 Υ, 228 και 238 της Συνθήκης για την ίδρυση της Ευρωπαϊκής Κοινότητας,

- έχοντας υπόψη το ψήφισμα του Συμβουλίου και των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, της 28ης Νοεμβρίου 1991, σχετικά με τα δικαιώματα του ανθρώπου, τη δημοκρατία και την ανάπτυξη,

- έχοντας υπόψη την κοινή δήλωση της 5ης Απριλίου 1977, του Ευρωπαϊκού Κοινοβουλίου, του Συμβουλίου και της Επιτροπής, σχετικά με τα θεμελιώδη δικαιώματα (( ΕΕ C 103 της 24.04.1977)),

- έχοντας υπόψη τα συμπεράσματα της Προεδρίας των Ευρωπαϊκών Συμβουλίων των Βρυξελλών (10/11 Δεκεμβρίου 1993), της Κέρκυρας (24/25 Ιουνίου 1994) και του Έσσεν (9/10 Δεκεμβρίου 1994),

- έχοντας υπόψη το ψήφισμά του της 12ης Μαρτίου 1993 σχετικά με τα δικαιώματα του ανθρώπου στον κόσμο και την κοινοτική πολιτική στον τομέα αυτό από το 1991 έως το 1992 (( ΕΕ C 115 της 26.04.1993, σ. 214)),

- έχοντας υπόψη το ψήφισμά του της 21ης Απριλίου 1994 σχετικά με τα δικαιώματα του ανθρώπου στον τομέα της εξωτερικής πολιτικής της Ευρωπαϊκής Ένωσης (( ΕΕ C 128 της 9.05.1994, σ. 370)),

- έχοντας υπόψη τα ψηφίσματά του που εγκρίθηκαν μετά την προηγούμενη ετήσια έκθεση, και ειδικότερα τα ψηφίσματα:

. της 27ης Μαΐου 1993, σχετικά με την παγκόσμια διάσκεψη των Ηνωμένων Εθνών για τα δικαιώματα του ανθρώπου στη Βιέννη τον Ιούνιο του 1993 (( ΕΕ C 176 της 28.06.1993, σ. 154)),

. της 13ης Ιουλίου 1993, σχετικά με τα δικαιώματα του ανθρώπου, τη δημοκρατία και την ανάπτυξη (( ΕΕ C 255 της 20.09.1993, σ. 47)),

. της 18ης Νοεμβρίου 1993, σχετικά με την προστασία των δικαιωμάτων των δημοσιογράφων στο πλαίσιο επικίνδυνων αποστολών (( ΕΕ C 329 της 6.12.1993, σ. 347)),

. της 8ης Φεβρουαρίου 1994, σχετικά με το ρόλο της Ένωσης στο πλαίσιο του ΟΗΕ και το πρόβλημα της αναμόρφωσης του ΟΗΕ (( ΕΕ C 61 της 28.02.1994, σ. 43)),

. της 9ης Φεβρουαρίου 1994, σχετικά με τα διεθνή μέτρα που είναι αναγκαία για μια αποτελεσματική προστασία των αυτοχθόνων λαών (( ΕΕ C 61 της 28.02.1994, σ. 69)),

. της 9ης Φεβρουαρίου 1994, σχετικά με το σεβασμό των δικαιωμάτων του ανθρώπου και την οικονομική εκμετάλλευση των παιδιών ανά τον κόσμο (( ΕΕ C 61 της 28.02.1994, σ. 101)),

. της 20ής Απριλίου 1994, σχετικά με την εθνοκάθαρση (( ΕΕ C 128 της 9.05.1994,,σ. 221)),

. της 20ης Απριλίου 1994, σχετικά με το δικαίωμα ανθρωπιστικής επέμβασης (( ΕΕ C 128 της 9.05.1994, σ. 225)),

. της 21ής Απριλίου 1994, σχετικά με τη δημιουργία ενός διεθνούς δικαστηρίου (( ΕΕ C 128 της 9.05.1994, σ. 343)),

. της 27ης Οκτωβρίου 1994, σχετικά με τις επιθέσεις που διαπράττονται από φονταμενταλιστικές τρομοκρατικές ομάδες εναντίον διανοουμένων, καλλιτεχνών και δημοσιογράφων (( EE C 323 της 21.11.1994, σ. 165)),

- έχοντας υπόψη το Υπόμνημα του Συμβουλίου σχετικά με τις δραστηριότητες της Ευρωπαϊκής Ένωσης στον τομέα των δικαιωμάτων του ανθρώπου κατά το 1994 (C4-0086/95),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τη γνωμοδότηση της Επιτροπής Ανάπτυξης και Συνεργασίας (Α4-0078/95),

Α. επισημαίνοντας ότι η πεντηκοστή επέτειος της λήξης του Δευτέρου Παγκοσμίου Πολέμου πρέπει να εορτασθεί με επισημότητα στο πλαίσιο του ευρωπαϊκού θεσμικού οργάνου που, ως εκ της αποστολής του και της δημοκρατικής του ουσίας, είναι προσηλωμένο στο σεβασμό και την προαγωγή των δικαιωμάτων του ανθρώπου,

Β. πεπεισμένο για την ανάγκη να διατηρηθεί ένα καθήκον μνήμης έναντι των θυμάτων του ολοκαυτώματος, ώστε να καταστεί δυνατή η οικοδόμηση μιας κοινότητας πεπρωμένων και μιας πολιτικής ένωσης που να βασίζονται στην ελευθερία, το σεβασμό της διαφορετικότητας και τον ακατάπαυστο αγώνα εναντίον της δυσανεξίας, του φανατισμού, του ρατσισμού και του αντισημιτισμού, και αυτό στο πλαίσιο μιας διεθνούς έννομης τάξης που θα βασίζεται στη δικαιοσύνη,

Γ. εκφράζοντας την ανησυχία του για την απήχηση που έχουν τα ρατσιστικά και ακροεθνικιστικά ρεύματα σε πολλά κράτη μέλη της Ένωσης και σε άλλα ευρωπαϊκά κράτη και ανησυχώντας για τη σιωπή ή για την πολύ περιορισμένη αντίδραση των δημοκρατικών κομμάτων τα οποία με τέτοια συμπεριφορά συμβάλλουν στην υπονόμευση του κράτους δικαίου και στην νομιμοποίηση των ξενόφοβων αντιδράσεων

Δ. πεπεισμένο ότι ενδείκνυται να αξιοποιηθεί η ευκαιρία των τωρινών εορτασμών για να εξαρθούν οι αρχές της οικουμενικότητας, του αδιαίρετου και της αλληλεξάρτησης των θεμελιωδών δικαιωμάτων του ανθρώπου, και ότι είναι αναγκαία η ανάπτυξη των δικαιωμάτων αυτών στο πλαίσιο ενός κράτους δικαίου,

Ε. ανησυχώντας για το εύρος των προκλήσεων που τίθενται στη διεθνή κοινότητα, η οποία βρίσκεται αντιμέτωπη με εγκλήματα γενοκτονίας και εθνοκάθαρσης, με πρωτοφανείς μετακινήσεις πληθυσμών, με πλήγματα εις βάρος των άμαχων πληθυσμών που γίνονται θύματα των συγκρούσεων, με την άνοδο του φανατισμού και την άρνηση της ελευθερίας έκφρασης, με την περιφρόνηση των δικαιωμάτων των μειονοτήτων και με τις αυξανόμενες διαστάσεις των φαινομένων του αποκλεισμού και της περιθωριοποίησης,

ΣΤ. ανησυχώντας για το γεγονός ότι το διεθνές εμπόριο όπλων, το οποίο τροφοδοτεί τις ανωτέρω συγκρούσεις, βρίσκεται για άλλη μια φορά σε φάση ανάπτυξης,

Ζ. αποφασισμένο να χρησιμοποιήσει τις δυνατότητες και τις εξουσίες που του παρέχει ο ρόλος του ως οργάνου συζήτησης, ελέγχου και επιτήρησης στο πλαίσιο της χάραξης και εφαρμογής της Κοινής Εξωτερικής Πολιτικής και Πολιτικής Ασφάλειας,

Η. επιθυμώντας, εν όψει της διακυβερνητικής διάσκεψης του 1996, να εγγράψει απερίφραστα ως βάσεις της αναδυόμενης αυτής εξωτερικής πολιτικής την προάσπιση και το σεβασμό των δικαιωμάτων του ανθρώπου και των δημοκρατικών αρχών,

Θ. υπενθυμίζοντας ότι η αξιοπιστία μιας τέτοιας πολιτικής εξαρτάται αναμφισβήτητα από το κατά πόσον τα ίδια τα ευρωπαϊκά θεσμικά όργανα εφαρμόζουν τις αρχές που διακηρύσσονται στο πλαίσιο των κρατών μελών της Ένωσης, συμπεριλαμβανομένων των διμερών τους σχέσεων με τρίτες χώρες, και εκφράζοντας την ικανοποίησή του για την - εφεξής ετήσια - εξέταση της πολιτικής στον τομέα αυτό από την Επιτροπή Πολιτικών Ελευθεριών και Εσωτερικών Υποθέσεων,

Ι. έχοντας υπόψη ότι η Συνθήκη ΕΕ ουδεμία διάταξη προβλέπει για την προστασία των δικαιωμάτων και τις ίσες ευκαιρίες για τους διανοητικά και σωματικά αναπήρους,

ΙΑ. αποφασισμένο να προβάλει τη θέση του επί των κυριότερων γεγονότων που σημειώθηκαν κατά την υπό εξέταση περίοδο (1993-1994), βασίζοντας τον προβληματισμό του στο δεσμό που υπάρχει ανάμεσα στο σεβασμό των δικαιωμάτων του ανθρώπου και την προαγωγή της δημοκρατίας, διατυπώνοντας προτάσεις εν όψει της αναμόρφωσης των Συνθηκών και προσδιορίζοντας εφικτούς και ρεαλιστικούς τρόπους παρέμβασης έναντι του Συμβουλίου και της Επιτροπής,

ΙΒ. πεπεισμένο ότι, για το σκοπό αυτό, είναι αναγκαίο να διατυπώσει μια απάντηση στο Υπόμνημα που δημοσιεύθηκε από το Συμβούλιο για το Ευρωπαϊκό Κοινοβούλιο σχετικά με τις «δραστηριότητες της Ευρωπαϊκής Ένωσης στον τομέα των δικαιωμάτων του ανθρώπου κατά το 1994",

ΙΓ. αποφασισμένο να υποστηρίξει τη συγκεκριμενοποίηση των σχεδίων ή προγραμμάτων δράσης που προσυπογράφηκαν από την Ένωση και τα κράτη μέλη της στο πλαίσιο διεθνών ή περιφερειακών διασκέψεων, και ειδικότερα των προγραμμάτων καταπολέμησης των εκδηλώσεων δυσανεξίας - προβληματισμένο από τα συμπεράσματα του ειδικού εισηγητή της επιτροπής του ΟΗΕ για τα Δικαιώματα του Ανθρώπου σχετικά με τις σύγχρονες μορφές ρατσισμού και ξενοφοβίας - και των σχεδίων προστασίας και προώθησης των δικαιωμάτων των μειονοτήτων,

ΙΔ. θεωρώντας ότι η υποστήριξη προς την ανάπτυξη του δικαιώματος ή καθήκοντος ανάμιξης και την ανθρωπιστική επέμβαση δεν πρέπει να επέχει θέση υποκατάστατου σε μια εξωτερική πολιτική άξια του ονόματός της, έστω και εάν αποτελεί κρίσιμο στοιχείο της,

ΙΕ. πεπεισμένο ότι η πρώτιστη απαίτηση είναι να ζητείται από τους εταίρους της Ένωσης να σέβονται τις υποχρεώσεις που έχουν προσυπογράψει ελεύθερα στο πλαίσιο διεθνών συμβάσεων και να τις ενσωματώνουν στις εθνικές τους νομοθεσίες,

ΙΣΤ. θεωρώντας ότι η πρόληψη των κρίσεων και των συρράξεων απαιτεί εκτεταμένη και αποτελεσματική προσπάθεια εκ μέρους των κρατών και των οργάνων της Ένωσης κυρίως σε επίπεδο αυστηροτέρου ελέγχου στην εξαγωγή όπλων προς τις πιθανές περιοχές συγκρούσεων και του εμπορίου όπλων με κυβερνήσεις οι οποίες είναι γνωστές για την έλλειψη σεβασμού της διεθνούς νομιμότητας και αναγνωρίζοντας τις προόδους που επετελέσθησαν μεταξύ άλλων στο πλαίσιο της Σύμβασης Λομέ και τις συζητήσεις με τις χώρες ΑΚΕ επί του θέματος αυτού,

ΙΖ. έχοντας επίγνωση ότι οι διακηρύξεις αρχών πρέπει να οδηγούν σε μία πολιτική επιβολής όρων συνοδευόμενη από προγράμματα βοήθειας, σύμφωνα με το πνεύμα του ψηφίσματος του Συμβουλίου και των κρατών μελών του, της 28ης Νοεμβρίου 1991, σχετικά με τη δημοκρατία, τα δικαιώματα του ανθρώπου και την ανάπτυξη,

ΙΗ. έχοντας υπόψη ότι στο πλαίσιο του σεβασμού των ανθρωπίνων δικαιωμάτων και της δημοκρατίας είναι αναγκαίο η πολιτική να μην εκφράζεται μόνο ως βοήθεια υπό προϋποθέσεις, όσον αφορά τη συνεργασία για την ανάπτυξη αλλά να επιμένει ιδιαίτερα στην πτυχή των θετικών μέτρων ενθάρρυνσης, επιμόρφωσης και εκπαίδευσης,

ΙΘ. θεωρώντας ότι, όπως το υπενθυμίζει η Επιτροπή στην εκθεσή της σχετικά με την εφαρμογή το 1993 του ψηφίσματος του Συμβουλίου και των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου της 28ης Νοεμβρίου 1991 για τα δικαιώματα του ανθρώπου, τη δημοκρατία και την ανάπτυξη, η αρχή, βάσει της οποίας η διεθνής συνεργασία πρέπει να ευνοεί, κατά κύριο λόγο, τα θετικά μέτρα ενθάρρυνσης για την προώθηση της δημοκρατίας και των δικαιωμάτων του ανθρώπου, οδηγεί στο να μην προσφεύγουμε σε κυρώσεις παρά μόνον όταν έχουν εξαντληθεί όλα τα άλλα μέσα, καθώς και διότι από τις κυρώσεις αυτές δεν πρέπει να υφίστανται επιπτώσεις οι πληθυσμοί των εκάστοτε ενδιαφερομένων χωρών (διατήρηση της ανθρωπιστικής και επισιτιστικής βοήθειας),

Κ. έχοντας επίγνωση της ανάγκης να συνεχιστεί ο εξορθολογισμός της διαδικασίας του προϋπολογισμού, ώστε να εμφανίζονται ακόμη εναργέστερα τα κονδύλια που εγγράφονται στον επιχειρησιακό προϋπολογισμό της Επιτροπής και αφορούν τα δικαιώματα του ανθρώπου και τον εκδημοκρατισμό, με την προοπτική να ελέγχεται καλύτερα η εκτέλεσή τους και να καθίσταται δυνατή η αξιολόγηση του αντικτύπου τους,

ΚΑ. επιθυμώντας να διαρθρώσει τον διοργανικό διάλογο για την προώθηση και το σεβασμό των δικαιωμάτων του ανθρώπου ανά τον κόσμο εξετάζοντας τη συνέχεια που δίδεται από το Συμβούλιο και την Επιτροπή στα ψηφίσματα ή τις συστάσεις του,

ΚΒ. αποδίδοντας φόρο τιμής για την 80ή επέτειο της γενοκτονίας των Αρμενίων που αποκορυφώθηκε το 1915 σε βάρος ενός λαού παρόντος από αιώνες στη Δυτική Ευρώπη,

ΓΕΝΙΚΕΣ ΑΡΧΕΣ

1. συμμετέχοντας στον εορτασμό της πεντηκοστής επετείου από την απελευθέρωση των στρατοπέδων θανάτου και τη λήξη του Δευτέρου Παγκοσμίου Πολέμου, αποτίει φόρο τιμής στα θύματα του ολοκαυτώματος και εννοεί να παραμείνει πιστό στις αρχές του ανθρωπισμού και της ανοχής οι οποίες, κατ' αντίδραση, πρυτάνευσαν στις προσπάθειες προσέγγισης των λαών και των εθνών της Ευρώπης[semigr ]

2. επιβεβαιώνει τον προορισμό του Ευρωπαϊκού Κοινοβουλίου, ως δημοκρατικά εκλεγμένου οργάνου, να ασκεί τις αρμοδιότητές του πρωτοβουλίας και ελέγχου προκειμένου να λαμβάνεται εμπράκτως υπόψη κατά τη χάραξη και εφαρμογή της Κοινής Εξωτερικής Πολιτικής και Πολιτικής Ασφάλειας η προώθηση των δικαιωμάτων του ανθρώπου και των αρχών που θεμελιώνουν το κράτος δικαίου[semigr ]

3. καλεί το Συμβούλιο, την Επιτροπή και στις κυβερνήσεις των κρατών μελών να δίδουν συνέχεια στις τοποθετήσεις του κατά την κατάστρωση και υλοποίηση της πολιτικής στους τομείς του εμπορίου, της ανάπτυξης και της συνεργασίας, καθώς και της Κοινής Εξωτερικής Πολιτικής και Πολιτικής Ασφάλειας[semigr ] επαναλαμβάνει στο πλαίσιο αυτό τη σημασία της εφαρμογής της αρχής της «προϋποθέσεως» και κατά συνέπεια, σε επίπεδο διεθνούς εμπορίου, απορρίπτει την σχεδόν συστηματική προτεραιότητα των οικονομικών συμφερόντων εις βάρος του σεβασμού των ανθρωπίνων δικαιωμάτων[semigr ]

4. επιθυμεί να εδραιωθούν οι πρόοδοι που συντελέσθηκαν, ιδίως με αφετηρία τις προηγούμενες ετήσιες εκθέσεις για τα δικαιώματα του ανθρώπου ανά τον κόσμο, συστηματοποιώντας την απάντησή του στο Υπόμνημα που διαβιβάσθηκε από το Συμβούλιο και στις σχετικές εκθέσεις της Επιτροπής σχετικά με τις δραστηριότητες της Ευρωπαϊκής Ένωσης στον τομέα αυτό[semigr ]

5. προσανατολίζει το Συμβούλιο και την Επιτροπή προς ένα νέο στάδιο, που συνίσταται στη συγκεκριμενοποίηση των αναληφθεισών δεσμεύσεων προκειμένου να μετατραπούν οι «πτυχές δικαιώματα του ανθρώπου και δημοκρατία» της αναδυόμενης εξωτερικής πολιτικής σε ένα πραγματικά αποτελεσματικό, ρεαλιστικό και αξιόπιστο εργαλείο, στην υπηρεσία των ανθρωπιστικών αξιών που θεμελιώνουν το κοινοτικό εγχείρημα και τη σημερινή οικοδόμηση της Ένωσης[semigr ]

6. ζητεί από την Επιτροπή να μεταρρυθμίσει το συντομότερο δυνατό τους τομείς της αρμοδιότητάς της και τον τρόπο εργασίας της κατά τρόπον ώστε να καταρτιστεί μια συνεπής πολιτική ανθρωπίνων δικαιωμάτων και ανθρωπιστικής βοήθειας, η οποία να μπορεί να προετοιμασθεί και υλοποιηθεί με υπευθυνότητα και διαφάνεια υπό τη διεύθυνση ενός και μοναδικού Επιτρόπου[semigr ]

7. απαιτεί, στην αναθεώρηση των Συνθηκών να καταγραφεί με σαφήνεια και να κατοχυρωθεί expressis verbis η αρμοδιότητα και η υποχρέωση της Ένωσης για μια συνεπή πολιτική στους τομείς των δικαιωμάτων του ανθρώπου και της ανθρωπιστικής βοήθειας[semigr ]

8. καλεί τα κράτη μέλη, την Επιτροπή και την ΕΕ να ενισχύσουν τη ρήτρα περί ανθρωπίνων δικαιωμάτων και δημοκρατίας στο πλαίσιο της Λομέ και των χωρών ΑΚΕ[semigr ]

ΠΡΟΚΛΗΣΕΙΣ ΠΡΩΤΟΦΑΝΩΝ ΔΙΑΣΤΑΣΕΩΝ

Εγκλήματα γενοκτονίας και εθνοκάθαρσης

9. καταδικάζει σθεναρά τις πράξεις με τις οποίες τίθενται υπό αμφισβήτηση εκείνες ακριβώς οι αξίες οι οποίες δικαιολόγησαν την κοινοτική οικοδόμηση, ήτοι τα εγκλήματα γενοκτονίας εθνοκάθαρσης και συστηματικών βιασμών, που διαπράχθηκαν στη Ρουάντα και στην πρώην Γιουγκοσλαβία[semigr ]

10. αντιτίθεται σθεναρά σε κάθε μορφή εθνοκάθαρσης, είτε με αναγκαστική ευθυγράμμιση (αφομοίωση), είτε με αναγκαστικό αποκλεισμό, εκδίωξη ή ακόμη και εξολόθρευση[semigr ]

11. υποστηρίζει τις πρωτοβουλίες της διεθνούς κοινότητας και τη σημαντική βοήθεια της Ευρωπαϊκής Ένωσης για τη διοχέτευση ανθρωπιστικής βοήθειας στους πληθυσμούς, αλλά εφιστά την προσοχή στις κυβερνήσεις των κρατών μελών της Ένωσης, στο Συμβούλιο και στην Επιτροπή σχετικά με την ανάγκη, αφενός, να δημιουργηθούν συστήματα πρόληψης και, αφετέρου, να χαραχθεί μια πραγματική εξωτερική πολιτική, δεδομένου ότι η «ανθρωπιστική δράση» δεν μπορεί εν προκειμένω να αντικαταστήσει τις πολιτικές επιλογές χωρίς να παγιδευτούμε[semigr ]

12. υποστηρίζει, ως ουσιώδες στοιχείο πρόληψης και παραμένοντας πιστό στα προηγούμενα αιτήματά του για αγώνα κατά της ατιμωρησίας, την υλοποίηση των αποφάσεων του Συμβουλίου Ασφαλείας των Ηνωμένων Εθνών με την απόφαση για τη δημιουργία ειδικών δικαστηρίων που θα δικάσουν τους φερομένους ως ενόχους εγκλημάτων πολέμου όπως η εθνοκάθαρση και οι συστηματικοί βιασμοί ως μέσο πολέμου στην πρώην Γιουγκοσλαβία (απόφαση 808) και θα ασκήσουν δίωξη, θα δικάσουν και θα καταδικάσουν τους υπευθύνους της γενοκτονίας στη Ρουάντα (απόφαση 955)[semigr ]

13. καταδικάζει τη συστηματική χρήση των βιασμών ως πολεμικής στρατηγικής στην πρώην Γιουγκοσλαβία και πιστεύει ότι οι συστηματικοί βιασμοί θα πρέπει να θεωρηθούν σημαντικό έγκλημα πολέμου ανάλογο με την τρομοκρατία και τα βασανιστήρια, και καλεί συνεπώς τα κράτη μέλη, το Συμβούλιο και την Επιτροπή να εργασθούν προκειμένου οι συστηματικοί βιασμοί να περιληφθούν στον κατάλογο των σοβαρών εγκλημάτων πολέμου στο πρόσθετο πρωτόκολλο της Σύμβασης της Γενεύης (άρθρο 75, Τέταρτο Πρωτόκολλο)[semigr ]

14. καλεί τα κράτη μέλη, το Συμβούλιο και την Επιτροπή να συνεισφέρουν στην εύρυθμη λειτουργία του Δικαστηρίου της Χάγης, να υποστηρίξουν τη δημιουργία ενός μόνιμου διεθνούς ποινικού δικαστηρίου σύμφωνα με τα σχέδια που εκπονήθηκαν στο πλαίσιο της Επιτροπής Διεθνούς Δικαίου της Γενικής Συνέλευσης των Ηνωμένων Εθνών, και να συνδράμουν τη συνέχιση των αποστολών που έχουν προβλεφθεί στο πλαίσιο των Ηνωμένων Εθνών, καθιστώντας δυνατή την παροχή των βασικών στοιχείων που είναι αναγκαία για την ομαλή διεξαγωγή των διαδικασιών οι οποίες δρομολογήθηκαν κατ' αυτόν τον τρόπο (για παράδειγμα, αποστολή εποπτείας των δικαιωμάτων του ανθρώπου στην πρώην Γιουγκοσλαβία υπό τον κ. Mazowiecki)[semigr ] επαναλαμβάνει την απαίτησή του που περιέχεται στην παράγραφο 16 του ανωτέρω ψηφίσματός του της 21ης Απριλίου 1994 οι ανωτέρω στόχοι να καταστούν αντικείμενο κοινής δράσης υπό την έννοια των άρθρων Ι.1-3 της Συνθήκης ΕΕ[semigr ]

15. καλεί την Επιτροπή να δημοσιεύσει και να του διαβιβάσει έκθεση σχετικά με την εκ μέρους των κρατών μελών εφαρμογή των υπαρχουσών διεθνών συμβάσεων, εξέχουσα θέση μεταξύ των οποίων κατέχει η Σύμβαση του 1948 σχετικά με την πρόληψη και καταστολή των εγκλημάτων γενοκτονίας[semigr ]

16. καλεί την Επιτροπή να εκπονήσει επισκόπηση σχετικά με τις υπογραφείσες και κυρωθείσες από τα κράτη μέλη (και εκείνες που δεν έχουν ακόμη υπογραφεί ή κυρωθεί) συμβάσεις του Συμβουλίου της Ευρώπης στον τομέα των δικαιωμάτων του ανθρώπου και των μειονοτήτων και να ασκήσει την επιρροή της ώστε όλα τα μέλη της ΕΕ να ενεργήσουν παραδειγματικά στον εν λόγω τομέα[semigr ]

Πρόσφυγες και καταπάτηση των δικαιωμάτων των άμαχων πληθυσμών

17. ζητεί την εφαρμογή των διεθνών κειμένων (Σύμβαση σχετικά με το καθεστώς των προσφύγων της 28ης Ιουλίου 1951, καθεστώς της Ύπατης Αρμοστείας των Ηνωμένων Εθνών για τους Πρόσφυγες της 1ης Ιανουαρίου 1951, Σύμβαση σχετικά με το καθεστώς των απάτριδων της 28ης Σεπτεμβρίου 1954) όσον αφορά την προστασία των προσφύγων και των άμαχων πληθυσμών, και καλεί το Συμβούλιο και την Επιτροπή να υπενθυμίζουν συστηματικά τις απαιτήσεις αυτές στο πλαίσιο των σχέσεών τους με κράτη που παραβιάζουν τους εν λόγω διεθνείς νόμους και έθιμα[semigr ]

18. καταγγέλλει τη χρησιμοποίηση της αρχής της μη ανάμιξης στις εσωτερικές υποθέσεις ενός κράτους ως προσχήματος για την μη προστασία των θυμάτων εμφυλίων πολέμων, εθνικών συγκρούσεων και κατασταλτικών μέτρων δικτατορικών κυβερνήσεων, καθ' όσον το ζήτημα των δικαιωμάτων των ατόμων που εκτοπίζονται στο εσωτερικό της χώρας τους παραμένει ανέπαφο ενώ το μεγαλύτερο μέρος των θυμάτων των σημερινών συγκρούσεων είναι άμαχοι[semigr ]

19. καλεί την Επιτροπή να δημοσιεύσει, και να διαβιβάσει στο Ευρωπαϊκό Κοινοβούλιο, μια επισκόπηση των συνταγματικών, νομοθετικών και διοικητικών πρακτικών των κρατών μελών όσον αφορά τον ορισμό και την υποδοχή των προσφύγων, τη χορήγηση του δικαιώματος ασύλου και τους δεσμούς που υπάρχουν ανάμεσα στις πρακτικές αυτές και τη σημερινή κατάσταση των μετακινήσεων πληθυσμού έξω από την Ένωση[semigr ]

20. επιμένει στην ανάγκη να ευνοηθεί η γνώση και ο αμοιβαίος σεβασμός των διαφόρων θρησκειών, οποιεσδήποτε και αν είναι, επαναλαμβάνοντας ωστόσο τη βασική διαφορά μεταξύ της λατρείας μιας θρησκείας και των ακραίων και επικινδύνων υπερβολών μιας ερμηνείας εκ μέρους των φανατικών προς ίδιον όφελος[semigr ]

Άνοδος του φανατισμού και των εκδηλώσεών του

21. εκφράζει την ανησυχία του για την άνοδο του φανατισμού και της μισαλλοδοξίας σε διάφορες περιοχές του κόσμου - σε αντίθεση με τον ουδέτερο και κοσμικό χαρακτήρα του κράτους δικαίου - με πρώτη τους εκδήλωση την καταπάτηση των ελευθεριών γνώμης, έκφρασης και δημιουργίας, και αντιτάσσεται στην εν ονόματι των θρησκευτικών αξιών και της πίστης προώθηση πολιτικών που συνιστούν προσβολή κατά της ανθρώπινης αξιοπρέπειας και κατά των αρχών του κράτους δικαίου, και καταδικάζει εκ νέου τη στάση κυβερνήσεων όπως του Ιράν (κυρίως έναντι του Salman Rushdie) και του Σουδάν[semigr ]

22. καταδικάζει τις βιαιότητες που διαπράττονται από δημόσιες ή ιδιωτικές οργανώσεις εις βάρος των δημιουργών ή άλλων παραγόντων της πληροφόρησης, υπενθυμίζοντας την υποστήριξή του στην πλήρη ανάπτυξη των θεμελιωδών αυτών ελευθεριών μέσω της απονομής του Βραβείου Σαχάροφ (βραβείο του Ε.Κ. που ανταμείβει την υπεράσπιση των ανθρωπίνων δικαιωμάτων) στην ημερήσια εφημερίδα «Οσλομποντένιε» (1993) και στη συγγραφέα Taslima Nasrin (1994)[semigr ] υπενθυμίζει την προσήλωσή του στην ελεύθερη άσκηση του δημοσιογραφικού επαγγέλματος και εκφράζει την ιδιαίτερη ανησυχία του αφενός για την εξέλιξη της κατάστασής του στη Ρωσία και αφετέρου για τις καθημερινές επιθέσεις εναντίον δημοσιογράφων, όπως και εναντίον του συνόλου των πνευματικών επαγγελμάτων, στην Αλγερία[semigr ]

23. καλεί το Συμβούλιο να δημοσιεύει συστηματικά δηλώσεις σχετικά με τις επιθέσεις που διαπράττονται από τρομοκρατικές ομάδες ή από κυβερνήσεις εις βάρος διανοουμένων, καλλιτεχνών και δημοσιογράφων, και ζητεί από τις κυβερνήσεις των κρατών μελών να προβαίνουν στη χορήγηση του δικαιώματος ασύλου προς τα θύματα του φανατισμού[semigr ]

24. υπενθυμίζει ότι η προβολή του σεβασμού της διαφορετικότητας και των πολιτιστικών ανομοιοτήτων είναι νοητή μόνο σε πλαίσιο απόλυτου σεβασμού του αναφαίρετου δικαιώματος της σωματικής και ηθικής ακεραιότητας των γυναικών και των ανδρών, και καταδίκης κάθε απόπειρας παραβίασής του, και ότι τα πλήγματα κατά της ελευθερίας έκφρασης αποτελούν την πρώτη εκδήλωση μιας μισαλλόδοξης πρακτικής που οδηγεί σε γενικότερη άρνηση των δικαιωμάτων των ατόμων και των μειονοτήτων[semigr ]

Δικαιώματα των μειονοτήτων

25. υποστηρίζει τα συμπεράσματα περί δικαιωμάτων των μειονοτήτων της Παγκόσμιας Διάσκεψης του ΟΗΕ για τα Δικαιώματα του Ανθρώπου (Βιέννη, Ιούνιος 1993) και της Διάσκεψης Κορυφής των αρχηγών κρατών και κυβερνήσεων των χωρών μελών του Συμβουλίου της Ευρώπης (Βιέννη, Οκτώβριος 1993), καθώς και τις πρωτοβουλίες που ανελήφθησαν στον τομέα αυτό από την Ένωση και συνίστανται στην κοινή δράση για τη δρομολόγηση του Συμφώνου για τη Σταθερότητα στην Ευρώπη[semigr ]

26. λαμβάνοντας υπόψη την εκμετάλλευση της έξαρσης του εθνικισμού και των εντάσεων που δημιουργούνται μεταξύ εθνοτήτων, καταδικάζει τη στάση της τουρκικής κυβέρνησης έναντι των κουρδικών πληθυσμών και, ειδικότερα, έναντι 6 βουλευτών κουρδικής καταγωγής που φυλακίσθηκαν ύστερα από αποφάσεις του Κρατικού Συμβουλίου Ασφαλείας της Άγκυρας[semigr ] επαναλαμβάνοντας το βαθύ σεβασμό του στον κ. Mehdi Zana, ο οποίος καταδικάσθηκε για δηλώσεις του ενώπιον του Ευρωπαϊκού Κοινοβουλίου και ειδικότερα της υποεπιτροπής για τα ανθρώπινα δικαιώματα και καταδικάζει ταυτόχρονα την προσφυγή στην τρομοκρατία (η οποία έχει ως αποτέλεσμα να υφίστανται ορισμένοι πληθυσμοί, όπως οι Αλεβίτες, τα διασταυρούμενα πυρά των φανατικών και των δυνάμεων ασφαλείας)[semigr ] καλεί εξάλλου την ινδονησιακή κυβέρνηση να σέβεται τις αποφάσεις του ΟΗΕ για τα δικαιώματα των πληθυσμών του Ανατολικού Τιμόρ[semigr ]

27. καταδικάζει τις συνεχιζόμενες διώξεις των Αράβων στις βαλτώδεις περιοχές του νοτίου Ιράκ από τον Σαντάμ Χουσεΐν, τις επιθέσεις του κατά των Κούρδων του Ιράκ και την ωμή καταστολή κάθε διαφωνούντος στο Ιράκ[semigr ]

28. διαπιστώνει τη σημερινή αδυναμία της διεθνούς κοινότητας να βρει ικανοποιητικές λύσεις για τη διένεξη στην πρώην Γιουγκοσλαβία και για την παύση των κατάφωρων παραβιάσεων των δικαιωμάτων του ανθρώπου, οι οποίες διαπράττονται εν ονόματι αντιλήψεων ριζικά αντίθετων προς τις αξίες της καθολικότητας και της ανοχής - αξίες που πρέπει να πρυτανεύουν στη δημιουργία νομικών και πολιτικών συστημάτων που προστατεύουν τα δικαιώματα των μειονοτήτων[semigr ]

29. εκφράζει τη βαθειά του λύπη για το γεγονός ότι η Ένωση και η Διεθνής Κοινότητα γενικότερα παρέλειψαν ασυγχώρητα να υποστηρίξουν τους δημοκράτες, τις ειρηνευτικές δυνάμεις και τα ανεξάρτητα μέσα ενημέρωσης σε όλα τα σημεία της πρώην Γιουγκοσλαβίας και εξακολουθούν να μην συγκεντρώνουν τα αναγκαία προς το σκοπό αυτό (και λιτά) πολιτικά και οικονομικά μέσα[semigr ]

30. καταδικάζει τη στρατιωτική επίθεση κατά του άμαχου πληθυσμού της Τσετσενίας, η οποία παραβιάζει τις διεθνείς συμφωνίες για την προστασία των ανθρωπίνων δικαιωμάτων, όπως η Τελική Πράξη του Ελσίνκι, τα τελικά έγγραφα της Βιέννης και της Μαδρίτης και ο Χάρτης των Παρισίων για μια νέα Ευρώπη, καθώς και τις θεμελιώδεις αρχές του Οργανισμού για την Ασφάλεια και τη Συνεργασία στην Ευρώπη, όπως καθορίζονται στη Δήλωση της Βουδαπέστης[semigr ] καλεί, κατά συνέπεια, την Ευρωπαϊκή Ένωση, τα κράτη μέλη της και τα άλλα κράτη της διεθνούς κοινότητας να ασκήσουν κάθε δυνατή και αναγκαία πίεση προς την κεντρική κυβέρνηση της Ρωσίας, προκειμένου να επιτευχθεί η μετάβαση διαρκούς αποστολής του ΟΑΣΕ[semigr ] απορρίπτει τα συμπεράσματα που συνάγονται σε διεθνές επίπεδο, ιδίως σε ό,τι αφορά τις αντιδράσεις έναντι των παραβιάσεων των δικαιωμάτων του ανθρώπου και της επίθεσης κατά του άμαχου πληθυσμού στην Τσετσενία[semigr ]

31. καλεί την Ένωση - λαμβάνοντας ιδίως ως αφετηρία το Σύμφωνο για τη Σταθερότητα στην Ευρώπη, τη σύναψη και εφαρμογή των κάθε είδους συμφωνιών με τρίτες χώρες και τη συνέχιση του πολιτικού διαλόγου μαζί τους - να επιδιώξει την προστασία των δικαιωμάτων των μειονοτήτων και των πληθυσμών, καθ' όσον αυτά αφορούν πρωτίστως τα άτομα και τα θεμελιώδη τους δικαιώματα, και καλεί όλα τα κράτη μέλη, το Συμβούλιο και την Επιτροπή, εν είδει συνεισφοράς της Ένωσης στη Διεθνή Δεκαετία των Αυτοχθόνων Λαών, να επαγρυπνούν όλως ιδιαιτέρως στις σχέσεις τους με τρίτες χώρες όσον αφορά το σεβασμό των δικαιωμάτων, της πολιτισμικής ταυτότητας και του περιβάλλοντος των λαών αυτών, προτείνοντας π.χ. ρυθμίσεις με στόχο τη συμμετοχή τους στις αποφάσεις σχετικά με τη βοήθεια για την ανάπτυξη[semigr ]

32. ζητεί να περιληφθεί στις Συνθήκες η σαφής δέσμευση της Ένωσης να προστατεύσει και να προωθήσει κάθε πολιτιστική ποικιλία που ιστορικά υφίσταται σε κάθε μία από τις περιφέρειές της, ιδιαίτερα όσον αφορά εκείνες με τη μικρότερη διάδοση[semigr ]

33. καλεί το Συμβούλιο και την Επιτροπή να δώσουν συνέχεια στα συμπεράσματα της Διάσκεψης του ΟΗΕ για τα Δικαιώματα του Ανθρώπου, που πραγματοποιήθηκε στη Βιέννη, και της Διάσκεψης Κορυφής του Συμβουλίου της Ευρώπης, ιδίως υποστηρίζοντας την υλοποίηση της Διακήρυξης για τα δικαιώματα των προσώπων που ανήκουν σε εθνικές ή εθνοτικές, θρησκευτικές και γλωσσικές μειονότητες (Γενική Συνέλευση του ΟΗΕ, 18 Δεκεμβρίου 1992), διατηρώντας επαφή με το Κέντρο Δικαιωμάτων του Ανθρώπου του ΟΗΕ στη Γενεύη, το οποίο επιτελεί εν προκειμένω ρόλο εμπειρογνωμοσύνης, καθώς και προτρέποντας τα κράτη μέλη και τις υποψήφιες για ένταξη χώρες να υπογράψουν τη σύμβαση-πλαίσιο που εγκρίθηκε στο πλαίσιο του Συμβουλίου της Ευρώπης και να υποστηρίξουν τη σύνταξη ενός πρωτοκόλλου της Ευρωπαϊκής Σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών[semigr ] προτίθεται να επαναρχίσει τη συζήτηση σχετικά με το καθεστώς και τον ορισμό των «μειονοτήτων» προκειμένου να μην κατηγορηθεί ότι δεν καθορίζει τα ίδια του τα καθήκοντα στον εν λόγω τομέα[semigr ]

34. εκφράζει την ικανοποίησή του για την ανάληψη καθηκόντων, την 1η Ιανουαρίου 1993, από τον Ύπατο Αρμοστή της ΟΑΣΕ για τις εθνικές μειονότητες[semigr ]

35. εκφράζει την υποστήριξή του προς το διοικητικό στέλεχος που απεστάλη από την Ένωση στο Μοστάρ, για περίοδο δύο ετών από 27ης Ιουλίου 1994, για να επιχειρήσει μια συμφιλίωση μεταξύ Σέρβων, Κροατών και Μουσουλμάνων που να επιτρέπει τη συνύπαρξη κοινοτήτων με διαφορετικές και ταυτόχρονα διαπλεκόμενες ιστορίες και πολιτισμούς[semigr ]

36. προτείνει στο Συμβούλιο, στα κράτη μέλη και στην Επιτροπή να εκπονηθεί, υπό διοργανική μορφή, μια δήλωση που να υπογραμμίζει τη θέληση των ευρωπαϊκών οργάνων και των αντιπροσώπων τους να εργασθούν για το σεβασμό της ανοχής, για την αναγνώριση, αξιοποίηση και κατανόηση των διαφορών και για την άρνηση του αποκλεισμού με όλες του τις μορφές, ιδίως επί θρησκευτικών θεμάτων προκειμένου να μην συγχέεται ποτέ ο φανατισμός με την έκφραση ή λατρεία μιας θρησκείας[semigr ]

Εξέλιξη του δικαιώματος ανάμιξης και της ανθρωπιστικής επέμβασης

37. απορρίπτει κατηγορηματικά τις επικλήσεις των αρχών της μη ανάμιξης στις εσωτερικές υποθέσεις και υποστηρίζει την εφαρμογή ενός δικαιώματος ανθρωπιστικής επέμβασης, με την πεποίθηση ότι οι αρχές της εθνικής κυριαρχίας δεν είναι δυνατόν να υπερισχύουν όταν διαπιστώνεται παραβίαση των δικαιωμάτων του ανθρώπου και των στοιχειωδών δημοκρατικών αρχών[semigr ]

38. λαμβάνει υπό σημείωση τις αποφάσεις του Συμβουλίου Ασφαλείας των Ηνωμένων Εθνών με τις οποίες αναγνωρίζεται η επέμβαση - με την ευρεία έννοια - για ανθρωπιστικούς λόγους και για λόγους σεβασμού των δικαιωμάτων του ανθρώπου (απόφαση 929 της 22ας Ιουνίου 1994, στηριζόμενη στο κεφάλαιο VII του Χάρτη, για την έγκριση μιας πολυεθνικής επιχείρησης ανθρωπιστικού χαρακτήρα στη Ρουάντα[semigr ] ψήφισμα 836 της 4ης Ιουνίου 1993, σχετικά με την προστασία έξι περιοχών της Βοσνίας-Ερζεγοβίνης οι οποίες είχαν κηρυχθεί ζώνες ασφαλείας τον Μάρτιο και Απρίλιο του 1993)[semigr ]

39. τονίζει την απόλυτη ανάγκη ταχείας δημιουργίας ενός συστήματος πρόληψης, ώστε να αποτρέπονται δράματα για την επίλυση των οποίων οφείλουμε να διαπιστώσουμε ότι η διεθνής κοινότητα παραμένει σήμερα τραγικά ανίσχυρη[semigr ]

40. καλεί την Επιτροπή να διαβιβάσει στο Συμβούλιο και στο Ευρωπαϊκό Κοινοβούλιο έκθεση, συμπληρωματική της ετήσιας έκθεσης του Γραφείου ανθρωπιστικής βοήθειας ECHO, που να προσδιορίζει τα εφικτά πολιτικά μέσα παρέμβασης και τις εφαρμοστέες διαδικασίες (αποστολή παρατηρητών, ειρηνευτικά στρατεύματα, προστασία των ανθρωπιστικών εφοδιοπομπών, χρηματοδοτική υποστήριξη των ΜΚΟ...), με στόχο να προβεί σε μια αξιολόγηση κόστους/ωφελείας και να συμβάλει στη διάκριση ανάμεσα στη χάραξη μιας εξωτερικής πολιτικής με άξονα το σεβασμό των δικαιωμάτων του ανθρώπου και στην εφαρμογή μιας ανθρωπιστικής πολιτικής που την ξεπερνούν, σε επίπεδο στρατηγικό ή και οικονομικό, τα επίμαχα σημεία των φαινομένων αυτών[semigr ]

41. χαιρετίζει τις προσπάθειες των Ηνωμένων Εθνών να προαγάγουν τη διαφάνεια του εμπορίου σημαντικών οπλικών συστημάτων με την καθιέρωση ενός προαιρετικού καταλόγου[semigr ] φρονεί, ωστόσο, ότι ο κατάλογος αυτός πρέπει να καταστεί υποχρεωτικός και να περιλάβει όλους τους τύπους φορητών όπλων[semigr ]

42. παρατηρεί με απογοήτευση ότι όλες οι προσπάθειες αναχαίτισης της διεθνούς μεταφοράς όπλων απέβησαν ως τώρα άκαρπες, λόγω των αυξανόμενων πρακτικών λαθρεμπορίας όπλων αλλά και εξαιτίας των νέων προσπαθειών των στρατιωτικών βιομηχανιών πολλών χωρών, συμπεριλαμβανομένων εκείνων της Ευρωπαϊκής Ένωσης, να αυξήσουν τα μερίδια αγοράς τους[semigr ]

43. καλεί το Συμβούλιο, την Επιτροπή και τις εθνικές κυβερνήσεις να εφαρμόσουν αμέσως τις καθορισθείσες από το Ευρωπαϊκό Συμβούλιο οκτώ αρχές, οι οποίες διέπουν τη χορήγηση αδειών για μεμονωμένες εξαγωγές όπλων[semigr ]

44. καλεί το Συμβούλιο να καθορίσει κοινή θέση και να αναλάβει κοινή δράση για την πλήρη απαγόρευση των ναρκών κατά προσωπικού και των όπλων που τυφλώνουν[semigr ]

ΑΝΤΙΔΡΑΣΕΙΣ ΤΗΣ ΔΙΕΘΝΟΥΣ ΚΟΙΝΟΤΗΤΑΣ

Δεσμοί ανάμεσα στο σεβασμό των δικαιωμάτων του ανθρώπου, την έλευση της δημοκρατίας και την ανάπτυξη

45. υπενθυμίζει την προσήλωσή του στη συνεκτική και συνεπή υλοποίηση του προαναφερθέντος ψηφίσματος του Συμβουλίου και των αντιπροσώπων των κυβερνήσεων των κρατών μελών του σχετικά με τη δημοκρατία, τα δικαιώματα του ανθρώπου και την ανάπτυξη[semigr ]

46. λαμβάνει υπό σημείωση τα ψηφίσματα της Συνέλευσης Ίσης Εκπροσώπησης ΑΚΕ/ΕΕ, ιδίως δε εκείνα που αφορούν την ανάπτυξη και εμβάθυνση της δημοκρατίας, εκφράζοντας την ικανοποίησή του για τη δημιουργία μηχανισμών προκειμένου να συζητούνται και να εξετάζονται στο πλαίσιό της τα δικαιώματα του ανθρώπου[semigr ] θεωρεί σημαντικό να υποστηριχθούν οι προσπάθειες όπως ενισχυθεί και καταστεί αποτελεσματικότερη η Αφρικανική Επιτροπή Δικαιωμάτων του Ανθρώπου η οποία συστάθηκε από την Οργάνωση Αφρικανικής Ενότητας[semigr ]

47. υπογραμμίζει τη μεγάλη σημασία των μη κυβερνητικών οργανώσεων που ασκούν δραστηριότητα στο συγκεκριμένο τομέα, με τις οποίες προτίθεται να αναπτύξει ακόμη στενότερη συνεργασία, μεταξύ άλλων με την ανταλλαγή κάθε είδους πληροφοριών ή με την αποστολή εγγράφων που αφορούν το σεβασμό των ανθρωπίνων δικαιωμάτων[semigr ]

48. επιμένει ότι οι εμπορικές συμφωνίες που συνάπτονται από την Κοινότητα και τα κράτη μέλη της με τρίτες χώρες πρέπει να συναρτώνται με το σεβασμό των δικαιωμάτων του ανθρώπου και των δημοκρατικών αρχών, συμπεριλαμβανομένων των οικονομικών και κοινωνικών δικαιωμάτων καθώς και του δικαιώματος για υγιεινό και όχι μολυσμένο περιβάλλον[semigr ]

49. υπενθυμίζει την υποστήριξή του προς την ενσωμάτωση κοινωνικών και περιβαλλοντικών ρητρών στο πολυμερές σύστημα εμπορίου, υπό την προϋπόθεση ότι δεν πρόκειται για εμπορικούς φραγμούς που καλύπτουν στόχους προστατευτισμού επιδοκιμάζοντας τις προσπάθειες που κατεβλήθησαν στην κατεύθυνση αυτή από το Συμβούλιο και την Επιτροπή, και καταδικάζει την οικονομική εκμετάλλευση των φυλακισμένων και των παιδιών ανά τον κόσμο[semigr ]

50. εκφράζει έντονη ανησυχία για την όξυνση των φαινομένων κοινωνικού αποκλεισμού και - υποστηρίζοντας τους στόχους που ανακοινώθηκαν από την Επιτροπή και το Συμβούλιο εν όψει της οργάνωσης της Παγκόσμιας Διάσκεψης για την Κοινωνική Ανάπτυξη (ΟΗΕ-Κοπεγχάγη, Μάρτιος 1995), και που συνίστανται στην προώθηση των κοινωνικών δικαιωμάτων με σημείο αναφοράς τις συμβάσεις της Διεθνούς Οργάνωσης Εργασίας (ιδίως δε των συμβάσεων σχετικά με την ελευθερία του συνεταιρίζεσθαι και της συλλογικής διαπραγμάτευσης, την εργασία των παιδιών και την καταναγκαστική εργασία), με παρακίνηση των κρατών να τις επικυρώσουν και με εξασφάλιση του έμπρακτου σεβασμού της εφαρμογής τους - καλεί την Επιτροπή να δημοσιεύει κάθε χρόνο ένα έγγραφο που να σημειώνει τις σχέσεις με τρίτες χώρες στον τομέα του εμπορίου, της ανάπτυξης και της συνεργασίας και να περιλαμβάνει, για κάθε μια από αυτές, έναν κατάλογο των σχετικών διεθνών κειμένων τα οποία έχει υπογράψει και επικυρώσει[semigr ]

51. σημειώνει τη σπουδαιότητα του ρόλου της εκλογικής βοήθειας και της υποστήριξης προς τα σχέδια για ενίσχυση του κράτους δικαίου σε θεσμικό επίπεδο και των αρχών της χρηστής διακυβέρνησης («good governance») (αφορά 21 χώρες, σύμφωνα με το προσωρινό Υπόμνημα της βελγικής Προεδρίας), και προσυπογράφει την παρατήρηση του Συμβουλίου με την οποία υπογραμμίζονται οι πρόοδοι της αντιπροσωπευτικής δημοκρατίας και της κοινής αντίληψης των οικουμενικών δικαιωμάτων του ανθρώπου στη Λατινική Αμερική και στην Καραϊβική, επαγρυπνώντας ωστόσο για τις καταστάσεις που επικρατούν στο Περού, στη Γουατεμάλα, στην Κούβα, στην Τζαμάϊκα και στην Κολομβία και υποστηρίζοντας το πρόγραμμα που εγκρίθηκε στο Σαν Χοσέ για τις δράσεις με στόχο την προώθηση των δικαιωμάτων του ανθρώπου στον Κεντροαμερικανικό Ισθμό[semigr ]

Διεθνή σχέδια δράσης

52. σημειώνει με ικανοποίηση τα συμπεράσματα της Παγκόσμιας Διάσκεψης των Ηνωμένων Εθνών για τα Δικαιώματα του Ανθρώπου, συγχαίροντας την Επιτροπή για την παρασχεθείσα υποστήριξη με στόχο τη συμμετοχή κατά τρόπο αξιόλογο των ΜΚΟ στη μεγάλη αυτή εκδήλωση, και επικροτεί την προβολή μιας αντίληψης εστιασμένης στο ανθρώπινο πρόσωπο ως υποκείμενο των δικαιωμάτων του ανθρώπου και των θεμελιωδών ελευθεριών, που χαρακτηρίζονται οικουμενικά, αδιάσπαστα, αλληλεξαρτώμενα και συνυφασμένα[semigr ]

53. επιθυμεί ειδικότερα να υποστηρίξει τη συνέχεια που πρέπει να δοθεί όσον αφορά:

α) την καταπολέμηση του αντισημιτισμού, του ρατσισμού, της ξενοφοβίας και των άλλων μορφών δυσανεξίας, προτείνοντας να εγγραφούν στις Συνθήκες ειδικές διατάξεις που να ορίζουν ότι το αναληφθέν έργο αποτελεί άρνηση της δυσανεξίας με όλες τις μορφές της, ιδίως δε του ρατσισμού και του αντισημιτισμού,

β) την ισότητα ευκαιριών και θεμελιωδών δικαιωμάτων των γυναικών, ζητώντας από την Επιτροπή, να υποστηρίξει στη Διάσκεψη του Πεκίνου (ΟΗΕ - Σεπτέμβριος 1995) θέσεις που κατατείνουν στο σεβασμό των ισχυόντων διεθνών κειμένων υποστηρίζοντας, αφενός, τη διεύρυνση του ορισμού των σοβαρών παραβιάσεων που έχουν απαγορευθεί δια παντός και οπουδήποτε σε βάρος των προσώπων που προστατεύονται από τις Συμβάσεις της Γενεύης του 1949, συμπεριλαμβάνοντας το βιασμό και τη σεξουαλική βία, και, ζητώντας αφετέρου, να διαβιβάζει κάθε χρόνο στο Κοινοβούλιο μια έκθεση σχετικά με τη βία εις βάρος των γυναικών και τη συνεκτίμηση του φαινομένου αυτού στην άσκηση της εξωτερικής πολιτικής της Ένωσης, ως συνεισφορά στις εργασίες του ειδικού εισηγητή του ΟΗΕ επί του θέματος,

γ) τα δικαιώματα του παιδιού, ενθαρρύνοντας την υπογραφή, επικύρωση και εφαρμογή της Σύμβασης για τα δικαιώματα του παιδιού, την προσχώρηση στις συστάσεις της ΔΟΕ (ιδίως δε στη σύσταση 36) για την παρεμπόδιση της εκτέλεσης καταναγκαστικής ή υποχρεωτικής εργασίας από παιδιά, υποστηρίζοντας τη συνειδητοποίηση του φαινομένου της στρατολόγησης παιδιών στους πολέμους (συνάντηση των χωρών της Νοτιοανατολικής Ασίας σχετικά με την προστασία του παιδιού τον Οκτώβριο του 1994), υποστηρίζοντας τη σύνταξη ενός προαιρετικού πρωτοκόλλου της Σύμβασης του ΟΗΕ σχετικά με την πώληση παιδιών, την παιδική πορνεία, την παιδική πορνογραφία και τα στοιχειώδη μέτρα που πρέπει να ληφθούν για την πρόληψη και εξάλειψη των φαινομένων αυτών, και συνδυάζοντας τη σύναψη κάθε συμφωνίας εμπορίου και συνεργασίας με το αναγκαίο αυτό ελάχιστο όριο στον τομέα του σεβασμού των δικαιωμάτων του ανθρώπου, ήτοι το σεβασμό των ελεύθερα προσυπογραφέντων διεθνών κειμένων,

δ) τα πρόσωπα που ανήκουν σε εθνικές ή εθνοτικές, θρησκευτικές και γλωσσικές μειονότητες, υπενθυμίζοντας ειδικότερα την προσήλωσή του στο σεβασμό των αυτοχθόνων λαών και του περιβάλλοντός τους και καλώντας την Επιτροπή να συνεχίσει τις προσπάθειες που καταβλήθηκαν, για παράδειγμα, κατά το πρώτο Συνέδριο Τσιγγάνων της Ευρωπαϊκής Ένωσης (Σεβίλλη - Μάϊος 1994) προκειμένου να μπορούν οι Ρομ και οι Τσιγγάνοι να χρησιμοποιούν τη γλώσσα τους,

ε) τα άτομα που ενδέχεται να γίνουν θύματα αποκλεισμού ή διάκρισης λόγω της σεξουαλικής ή κοινωνικής συμπεριφοράς τους ή λόγω της σωματικής διαφοράς τους ή λόγω σωματικής και ή διανοητικής αναπηρίας, καλώντας το Συμβούλιο, την Επιτροπή και όλα τα κράτη μέλη να προωθούν, στο πλαίσιο των σχέσεών τους με τρίτες χώρες, την προστασία των ατόμων αυτών, με κύριο σημείο αναφοράς τα γενικά ή ειδικά διεθνή κείμενα που ισχύουν στον τομέα αυτό,

στ) το δικαίωμα της μη υποβολής σε βασανιστήρια, με την παράταση, π.χ. από πλευράς προϋπολογισμού, της δράσης των Κέντρων καταπολέμησης των βασανιστηρίων και αποκατάστασης, τη λήψη μέτρων βάσει των εκθέσεων των επιτροπών που προβλέπονται από τις ισχύουσες διεθνείς συμβάσεις και την υποστήριξη των δράσεων που αποσκοπούν στον εντοπισμό των αγνοουμένων,

ζ) το δικαίωμα των ανθρώπων, είτε γυναικών είτε παιδιών είτε ανδρών, να μην γίνονται αντικείμενο πώλησης και εμπορίου, παραχωρώντας ειδική προστασία στις γυναίκες από τρίτες χώρες που «εισάγονται» στην Ευρωπαϊκή Ένωση, εξασφαλίζοντας ιδίως την μη απέλασή τους[semigr ] καθώς και μιαν αυστηρή πρόληψη του μη ελεγχόμενου εμπορίου ανθρώπινων οργάνων που αφαιρούνται τόσο από ζωντανούς όσο και από νεκρούς[semigr ]

η) την προσφυγή στην ποινή του θανάτου, καταδικάζοντας την πρακτική αυτή (σύμφωνα με τη Διεθνή Αμνηστία πραγματοποιήθηκαν τουλάχιστον 1831 εκτελέσεις σε 32 χώρες το 1993, αν και ο πραγματικός αριθμός ήταν πιθανότατα πολύ μεγαλύτερος) και ζητώντας από το Συμβούλιο να παρεμβαίνει συστηματικά υπέρ της υιοθέτησης μέτρων επιεικείας και για την κατάργηση της ποινής του θανάτου, στο πλαίσιο της υποστήριξης των προσπαθειών κατάρτισης συμβάσεων που να την απαγορεύουν,

θ) την εκπαίδευση, ενθαρρύνοντας τις ρεαλιστικές δράσεις που αφορούν ταυτόχρονα τους τομείς της εκπαίδευσης, της αναπτυξιακής βοήθειας και της στήριξης των διαδικασιών εκδημοκρατισμού, και καλώντας την Επιτροπή να υποβάλει στο Κοινοβούλιο συγκεκριμένες προτάσεις, αφενός, για την προώθηση της γνώσης και του σεβασμού του άλλου και, αφετέρου, για τη συμβολή της Ένωσης στο πρόγραμμα των Ηνωμένων Εθνών σχετικά με μια δεκαετία αγωγής στα δικαιώματα του ανθρώπου, καθώς και να προετοιμάσει ένα ειδικό πρόγραμμα με στόχο την υποστήριξη πολιτισμικών και ενημερωτικών πρωτοβουλιών που προτείνουν, ειδικότερα, τοπικά ιδρύματα, σύλλογος γυναικών και νέων, εθελοντικές οργανώσεις, πανεπιστήμια, πρόγραμμα διαμορφωμένο γύρω απο τη σχέση που υπάρχει μεταξύ διατήρησης της ιστορικής μνήμης και προετοιμασίας του μέλλοντος στο πλαίσιο μέτρων τα οποία ενδείκνυται να ληφθούν για να καταπολεμηθούν ο ρεβιζιονισμός, ο ρατσισμός και ο αντισημιτισμός[semigr ]

ι) τις μεθόδους εφαρμογής, εποπτείας και παρακολούθησης της συνέχειας που θα δοθεί στη Παγκόσμια Διάσκεψη, καλώντας την Επιτροπή να δρομολογήσει μια συγκεκριμένη συνεργασία με τους άλλους δημόσιους διεθνείς οργανισμούς που είναι επιφορτισμένοι με το σεβασμό της ανθρώπινης αξιοπρέπειας, και ενθαρρύνοντας τα κοινοτικά εκτελεστικά όργανα να αυξήσουν τη χρηματοδοτική τους υποστήριξη προς τον Ύπατο Αρμοστή, που διορίστηκε το Φεβρουάριο του 1994, και προς το Κέντρο Δικαιωμάτων του Ανθρώπου της Γενεύης[semigr ]

54. εγκρίνει τα συμπεράσματα της Διάσκεψης Κορυφής των αρχηγών κρατών και κυβερνήσεων του Συμβουλίου της Ευρώπης (Βιέννη - Οκτώβριος 1993), εκφράζοντας εξάλλου την ικανοποίησή του για την έγκριση του Πρωτοκόλλου αριθ. 11 της Ευρωπαϊκής Σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών, το οποίο αφορά την αναμόρφωση των μηχανισμών προστασίας (δημιουργία ενιαίου Δικαστηρίου), και για τις πρόσφατες προσχωρήσεις[semigr ]

55. ζητεί από το Συμβούλιο και την Επιτροπή μια συστηματική πολιτική ενσωμάτωσης και υποστήριξης των μη κυβερνητικών οργανισμών οι οποίοι δρουν στον τομέα των ανθρωπίνων δικαιωμάτων, και εκφράζει την επιθυμία να διατεθεί στους οργανισμούς αυτούς, ιδιαίτερα στις διεθνείς διασκέψεις, ένα εκάστοτε κατάλληλο φόρουμ για τη συμμετοχή τους[semigr ]

56. επαναλαμβάνει ότι η Ευρωπαϊκή Ένωση πρέπει να προσχωρήσει στην Ευρωπαϊκή Σύμβαση Ανθρωπίνων Δικαιωμάτων[semigr ]

57. επιθυμεί να εκφράσει ειδικότερα την υποστήριξή του στη συνέχεια που πρέπει να δοθεί όσον αφορά:

α) την καταπολέμηση του ρατσισμού και της ξενοφοβίας, υποστηρίζοντας σχέδια όπως η Ευρωπαϊκή Εβδομάδα Νεολαίας (ευρωπαϊκή εκστρατεία της νεολαίας κατά του ρατσισμού, της ξενοφοβίας, του αντισημιτισμού και της δυνανεξίας) και ζητώντας από την Επιτροπή, σύμφωνα με το ίδιο πρότυπο αλλά κατά μόνιμο τρόπο, να συμπεριλάβει στα σχέδιά της προγραμμάτων εκπαίδευσης και κατάρτισης διαδρομές των ευρωπαϊκών τόπων μνήμης, ως μέσο καταπολέμησης των τάσεων «αναθεωρητισμού», καθιερώνοντας συγκεκριμένα παγκόσμια ημέρα εις μνήμην του Ολοκαυτώματος και των γενοκτονιών ανά τον κόσμο[semigr ]

β) την καταπολέμηση του ρατσισμού και της ξενοφοβίας στα σώματα αστυνομίας και στρατού προβλέποντας, κατά τη διάρκεια των κύκλων εκπαίδευσης, σειρές μαθημάτων σχετικά με τα ανθρώπινα δικαιώματα και προωθώντας, παραδείγματος χάρη, την ταχεία ένταξη αλλοχθόνων στα αστυνομικά σώματα[semigr ]

γ) τον ιδιαίτερο ρόλο των μέσων ενημέρωσης στη μετάδοση των αξιών της ανοχής και συνύπαρξης μεταξύ των εθνοτήτων και εφιστώντας την προσοχή στις καταστρεπτικές και επικίνδυνες συνέπειες μιας χρήσης τους προς την αντίθετη κατεύθυνση παροτρύνοντας π.χ. το ρατσιστικό, θρησκευτικό ή πολιτικό μίσος[semigr ]

δ) τα δικαιώματα των μειονοτήτων, ενθαρρύνοντας την υπογραφή της σύμβασης πλαισίου για την προστασία των εθνικών μειονοτήτων (έγκριση το Νοέμβριο του 1994 και υπογραφή 22 κρατών το Φεβρουάριο του 1995) και του Ευρωπαϊκού Χάρτη των Περιφερειακών ή Μειονοτικών Γλωσσών (ο οποίος εγκρίθηκε το 1992 αλλά δεν τέθηκε ακόμη σε ισχύ επειδή δεν έχει επικυρωθεί από αρκετές χώρες)[semigr ]

58. σημειώνει το μετασχηματισμό της ΔΑΣΕ σε ΟΑΣΕ κατά τη Διάσκεψη Κορυφής της Βουδαπέστης (Δεκέμβριος 1994) και το γεγονός ότι αυτή έλαβε υπόψη την άνοδο των εθνικισμών, και επιδοκιμάζει «τα συμπληρωματικά στοιχεία που ενσωματώθηκαν και που συνίστανται στον συμβιβασμό, λαμβανομένων δεόντως υπόψη των ψηφισμάτων των Ηνωμένων Εθνών, ανάμεσα στις αρχές της μη ανάμειξης και του σεβασμού της εδαφικής ακεραιότητας και στον σεβασμό των δικαιωμάτων του ανθρώπου, συμπεριλαμβανομένων των δικαιωμάτων των μειονοτήτων»[semigr ]

59. επιδοκιμάζει τα συμπεράσματα της Διεθνούς Διάσκεψης για τον Πληθυσμό και την Ανάπτυξη (Κάϊρο - Σεπτέμβριος 1994) όσον αφορά την ισότητα των φύλων, την αναγκαία αυτονομία των γυναικών - μέσω ιδίως της εκπαίδευσης - και τα δικαιώματα στην υγεία σε θέματα τεκνοποιίας και οικογενειακού προγραμματισμού, επιμένοντας ολοένα περισσότερο στις προόδους που πρέπει να συντελεσθούν όσον αφορά την ισότητα ευκαιριών και δικαιωμάτων των γυναικών[semigr ]

ΓΙΑ ΜΙΑ ΡΗΤΗ ΑΝΑΓΝΩΡΙΣΗ ΤΗΣ ΣΥΝΔΕΣΗΣ ΜΕΤΑΞΥ ΣΕΒΑΣΜΟΥ ΤΩΝ ΔΙΚΑΙΩΜΑΤΩΝ ΤΟΥ ΑΝΘΡΩΠΟΥ ΚΑΙ ΠΡΟΑΓΩΓΗΣ ΤΗΣ ΔΗΜΟΚΡΑΤΙΑΣ ΩΣ ΒΑΣΗΣ ΓΙΑ ΤΗΝ ΕΞΩΤΕΡΙΚΗ ΠΟΛΙΤΙΚΗ ΤΗΣ ΕΥΡΩΠΑΙΚΗΣ ΕΝΩΣΗΣ

60. προκειμένου να υπάρξει μια ρητή αναγνώρηση της σύνδεσης μεταξύ σεβασμού των δικαιωμάτων του ανθρώπου και προαγωγής της δημοκρατίας ως βάσης για την εξωτερική πολιτική της Ευρωπαϊκής Ένωσης, ενθαρρύνει την πολιτική που επιβεβαιώνει ότι το δικαίωμα συμμετοχής στην πολιτική διαδικασία αποτελεί θεμελιώδες και καθολικό δικαίωμα, όπως επίσης, αφενός, την εγκαθίδρυση μιας αντιπροσωπευτικής δημοκρατίας (σημεία Κ61 και Κ62 του Υπομνήματος του Συμβουλίου) και, αφετέρου, τη συνέχιση των κοινών δράσεων που περιέχουν στοιχεία σχετικά με την αποστολή παρατηρητών κατά τη διεξαγωγή εκλογών και με την εκλογική βοήθεια (Ρωσία, Νότια Αφρική, Μέση Ανατολή και Μοζαμβίκη)[semigr ]

61. καλεί τους διεθνείς οικονομικούς οργανισμούς να ασκήσουν πίεση ώστε στα σχέδια διαρθρωτικής προσαρμογής να περιληφθούν διατάξεις για τα κοινωνικά και τα ανθρώπινα δικαιώματα[semigr ]

62. ζητεί, σε πρώτη φάση, την ανάπτυξη προγραμμάτων υπέρ της δημοκρατίας και του σεβασμού των ανθρωπίνων δικαιωμάτων που να απευθύνονται στις χώρες της Λεκάνης της Μεσογείου, και σε δεύτερη φάση την εκπόνηση ενός ευρύτερου σχεδίου με ανθρώπινη διάσταση με στόχο τη χάραξη μιας αυτοτελούς κοινής πολιτικής η οποία θα συνεπάγεται την υλοποίηση συμπράξεων σε επίπεδο θεσμικό, διοικητικό και εκλογικής βοήθειας, ώστε να καταστεί δυνατός ο εξορθολογισμός των πτυχών «ανθρώπινα δικαιώματα και δημοκρατία» την προγραμμάτων που αφορούν σήμερα πολλές περιοχές και κατά κύριο λόγο στρέφονται προς την Κεντρική και Ανατολική Ευρώπη (PHARE) και την πρώην ΕΣΣΔ (TACIS)[semigr ]

63. τάσσεται υπέρ της ενσωμάτωσης των λεγομένων «ρητρών δικαιωμάτων του ανθρώπου»/«δημοκρατικών ρητρών» καθώς και ρητρών περί προστασίας των δικαιωμάτων των μειονοτήτων σε όλες τις συμφωνίες συμπεριλαμβανομένων των προσωρινών συμφωνιών που συνάπτονται από την Κοινότητα με τρίτες χώρες, υποστηρίζοντας τη δημιουργία ενός πραγματικού μηχανισμού παρακολούθησης στο πλαίσιο της Επιτροπής, ο οποίος θα επιτρέπει να παρακολουθείται η εφαρμογή των ρητρών αυτών και να είναι σε θέση το Κοινοβούλιο να αποφανθεί επί του θέματος[semigr ]

64. καλεί την Επιτροπή να διαβιβάσει στο Ευρωπαϊκό Κοινοβούλιο μία νομική ανάλυση σχετικά με την αξία των ρητρών αυτών και με τις συνέπειες που μπορεί να έχει η ενδεχόμενη μη τήρησή τους και να καθορίσει με σαφήνεια τα κριτήρια που θα εφαρμοσθούν για την αξιολόγηση της εν λόγω τήρησης[semigr ]

65. καλεί την Ευρωπαϊκή Ένωση και τα κράτη μέλη της να συνδέσουν την εφαρμογή και διατήρηση συμφωνιών με τρίτες χώρες προς τη συγκεκριμένη υλοποίηση των περιεχομένων στις συμφωνίες ρητρών για τα ανθρώπινα δικαιώματα και τη δημοκρατία[semigr ] χαιρετίζει εν προκειμένω τη σημερινή αναστολή της διαδικασίας κύρωσης της προσωρινής συμφωνίας μεταξύ της Ευρωπαϊκής Ένωσης και της Ρωσικής Ομοσπονδίας[semigr ]

66. απαιτεί τη συστηματική εγγραφή ενός σημείου περί σεβασμού των δικαιωμάτων του ανθρώπου στη διεξαγωγή του πολιτικού διαλόγου, παραδείγματος χάριν στις συνεδριάσεις του Συμβουλίου Συνδέσεως ανησυχώντας για τις προσπάθειες που κατατείνουν στην απομόνωση του θέματος αυτού έξω από τις συνήθεις σχέσεις μεταξύ της Ένωσης και των τρίτων χωρών, και εκφράζει εν προκειμένω την ικανοποίησή του για τη στάση που υιοθέτησε το Συμβούλιο έναντι της Κίνας (σημείο Ζ 28 του Υπομνήματος), όπου η κατάσταση των δικαιωμάτων του ανθρώπου εξακολουθεί να προκαλεί έντονο προβληματισμό[semigr ]

67. καλεί την Επιτροπή να καθιερώσει, σε ανοικτό διάλογο με τα αρμόδια όργανα του Κοινοβουλίου, στην αρχή κάθε έτους, ένα πρόγραμμα δράσης και προτεραιοτήτων για τα ανθρώπινα δικαιώματα και τον εκδημοκρατισμό, και να αναφέρει στο Κοινοβούλιο κατά τη λήξη του έτους πώς εφαρμόστηκε το ανωτέρω πρόγραμμα[semigr ]

68. επιμένει ότι κάθε εκτελεστική απόφαση της Επιτροπής για τη θέσπιση των αποκαλουμένων «οργάνων δορυφόρων» όσον αφορά τα ανθρώπινα δικαιώματα, τον εκδημοκρατισμό, την παροχή βοήθειας για τη διεξαγωγή εκλογών ή την πρόληψη κρίσεων, δεν πρέπει να λαμβάνεται αν δεν προηγηθεί λεπτομερής συζήτηση με τα αρμόδια όργανα του Κοινοβουλίου[semigr ]

69. ζητεί να συγκροτηθεί διοργανική ομάδα εργασίας καταλλήλου επιπέδου, ιδιαίτερα μεταξύ Κοινοβουλίου και Επιτροπής, για να εξασφαλισθεί αποτελεσματικότερη συνεργασία και διαφάνεια στο έργο για τα ανθρώπινα δικαιώματα, τη δημοκρατία και τη νομιμότητα των εκλογικών διαδικασιών[semigr ]

ΠΡΟΤΑΣΕΙΣ ΕΝ ΟΨΕΙ ΤΗΣ ΔΙΑΚΥΒΕΡΝΗΤΙΚΗΣ ΔΙΑΣΚΕΨΗΣ ΤΟΥ 1996 ΜΕ ΣΤΟΧΟ ΤΗΝ ΕΝΙΣΧΥΣΗ ΤΗΣ ΔΙΑΣΤΑΣΗΣ «ΔΙΚΑΙΩΜΑΤΑ ΤΟΥ ΑΝΘΡΩΠΟΥ ΚΑΙ ΕΚΔΗΜΟΚΡΑΤΙΣΜΟΣ» ΤΗΣ ΕΞΩΤΕΡΙΚΗΣ ΠΟΛΙΤΙΚΗΣ ΤΗΣ ΕΝΩΣΗΣ

70. διατυπώνει τις ακόλουθες ένδεκα προτάσεις εν όψει της Διακυβερνητικής Διάσκεψης του 1996, εκφράζοντας έτσι τα αιτήματά του, ορισμένα εκ των οποίων μπορούν να ικανοποιηθούν σε θεσμικό επίπεδο ενώ άλλα μπορούν να εφαρμοσθούν εν συνεχεία των συζητήσεων που θα έχουν διεξαχθεί στο πλαίσιο της προετοιμασίας της Διάσκεψης αυτής:

α) εγγραφή, υπό μορφή ρητής αναφοράς, της Κοινής Δήλωσης του Ευρωπαϊκού Κοινοβουλίου, του Συμβουλίου και της Επιτροπής της 5ης Απριλίου 1977 σχετικά με τα θεμελιώδη δικαιώματα, στο σώμα των διατάξεων της Συνθήκης, με τη μορφή π.χ. ενός προοιμίου που θα αφορά ειδικότερα την εξωτερική πολιτική της Ένωσης,

β) συγχώνευση του συνόλου των εξωτερικών πολιτικών (εμπορική πολιτική, πολιτική ανάπτυξης και συνεργασίας, κοινή εξωτερική πολιτική και κοινή πολιτική στον τομέα της ασφάλειας) στο πλαίσιο μιας κοινής πολιτικής, πρώτος στόχος της οποίας θα είναι ο σεβασμός της ανθρώπινης αξιοπρέπειας,

γ) ενθάρρυνση της εγγραφής σαφών αναφορών σχετικά με το σεβασμό των δικαιωμάτων του ανθρώπου και των δημοκρατικών αρχών, στις διμερείς συμφωνίες που συνάπτονται μεταξύ κράτους μέλους χωριστά και τρίτων χωρών,

δ) εγγραφή μιας ρήτρας «ουσιωδών στοιχείων» σε κάθε συμφωνία που συνάπτεται από την Ένωση με τρίτη χώρα, στο πλαίσιο της άσκησης της πολιτικής των «θετικών μέτρων και προϋποθέσεων» που εφαρμόζεται για όλες τις πολιτικές που συναποτελούν την εξωτερική πολιτική της Ένωσης[semigr ]

ε) εγγραφή της υποχρέωσης της Επιτροπής και του Συμβουλίου να δημοσιεύουν μία φορά ετησίως ένα υπόμνημα για την πολιτική τους στον τομέα αυτό, όπου να αναφέρεται υποχρεωτικά η συνέχεια που δόθηκε στα ψηφίσματα που εγκρίθηκαν από το Ευρωπαϊκό Κοινοβούλιο,

στ) υποχρέωση της Επιτροπής να παρέχει στο Ευρωπαϊκό Κοινοβούλιο τις πληροφορίες που θα το βοηθούν να αποφαίνεται επί της αναστολής των σχέσεων με μια τρίτη χώρα για λόγους που συνδέονται με το μη σεβασμό των δικαιωμάτων του ανθρώπου και των δημοκρατικών αρχών,

ζ) υποχρέωση της Επιτροπής να καταρτίσει μηχανισμούς κυρώσεων που να επιτρέπουν στην Ευρωπαϊκή Ένωση και τα κράτη μέλη της να συντονίζουν μεταξύ τους τις σχέσεις τους με τρίτες χώρες σε περίπτωση παραβίασης των ανθρωπίνων δικαιωμάτων και να ενεργούν αξιόπιστα για την αποκατάστασή τους[semigr ]

η) υποχρέωση του Συμβουλίου να δίνει συνέχεια στα ψηφίσματα του Κοινοβουλίου που εγκρίνονται με πλειοψηφία 2/3 και αφορούν τον τομέα των δικαιωμάτων του ανθρώπου και της δημοκρατίας,

θ) εγγραφή του στόχου της πρόληψης των προσβολών της ανθρώπινης αξιοπρέπειας ανάμεσα στους στόχους της εξωτερικής πολιτικής της Ένωσης,

ι) υποχρέωση συντονισμού των αναλαμβανόμενων δράσεων με τους περιφερειακούς ή διεθνείς οργανισμούς, όπου πρέπει να αποδίδεται η πρέπουσα σημασία στους μη κυβερνητικούς οργανισμούς και υποχρέωση της Επιτροπής να δημοσιεύει κάθε χρόνο έκθεση για τις συγκεκριμένες μορφές αυτής της συνεργασίας, τα διάφορα εμπόδια και τις πιθανές επιτυχίες,

ια) διορισμό Επιτρόπου που θα εξαρτάται άμεσα από τον Πρόεδρο της Επιτροπής, θα του ανατεθεί ειδικό χαρτοφυλάκιο για τα ανθρώπινα δικαιώματα, θα συντονίζει τις πρωτοβουλίες άλλων Επιτρόπων για τα ανθρώπινα δικαιώματα θα εξασφαλίζει τη συνεκτική και συνεπή εφαρμογή προγραμμάτων στα διάφορα τμήματα του προϋπολογισμού, και ιδιαίτερα στην υποδιαίρεση Β7, και θα ενεργεί ως άμεσος συνομιλητής του Κοινοβουλίου[semigr ]

ΕΞΟΥΣΙΕΣ ΤΟΥ ΕΥΡΩΠΑΙΚΟΥ ΚΟΙΝΟΒΟΥΛΙΟΥ

71. επισημαίνει ότι οι εξουσίες του, πέραν της παραδοσιακής τους διάστασης που συνίσταται στην εφαρμογή μιας κοινοβουλευτικής διπλωματίας για συγκεκριμένες περιπτώσεις, μπορούν κατά βάση να συνοψιστούν στην έγκριση επειγόντων ψηφισμάτων, την έγκριση ή την άρνηση μιας σύμφωνης γνώμης, την έγκριση του προϋπολογισμού, την έγκριση ετησίων εκθέσεων για τα ανθρώπινα δικαιώματα, και δηλώνει εκ νέου ότι προτίθεται:

α) να επαναβεβαιώσει τη σπουδαιότητα που αποδίδει στη δυνατότητα έγκρισης κειμένων μείζονος σημασίας,

β) να επιτύχει από το Συμβούλιο και την Επιτροπή να δίδεται μια ουσιαστική συνέχεια στις συστάσεις του, με την ευρεία έννοια, και να λαμβάνονται πραγματικά υπόψη τα δικαιώματα του ανθρώπου στη χάραξη και εφαρμογή της ΚΕΠΠΑ, της εμπορικής πολιτικής και της πολιτικής στον τομέα της ανάπτυξης και συνεργασίας, αφενός, και να δημιουργηθεί διοργανικός μηχανισμός πληροφοριών μεταξύ Συμβουλίου, Επιτροπής και Κοινοβουλίου, αφετέρου,

γ) να εξορθολογίσει ακόμη περισσότερο τη διαδικασία έγκρισης των πιστώσεων που συνδέονται με τις πολιτικές αυτές και αφορούν τα δικαιώματα του ανθρώπου και τη δημοκρατία, αφενός, καθώς και τον έλεγχο της χρησιμοποίησής τους, αφετέρου, λαμβάνοντας ως αφετηρία τις προσπάθειες που ήδη κατεβλήθησαν με την έγκριση, από διετίας, του κεφαλαίου Β7-52 - Ευρωπαϊκή πρωτοβουλία για τη δημοκρατία και τα δικαιώματα του ανθρώπου (εννέα κονδύλια του προϋπολογισμού), έχοντας συνείδηση ότι ο τομέας αυτός είναι οπωσδήποτε ευρύτερος και αναμένοντας από την Επιτροπή ολοένα περισσότερες πληροφορίες σχετικά με την εκτέλεση και την αξιολόγηση των σχετικών προγραμμάτων, λαμβάνοντας κυρίως υπόψη τη σημασία των δράσεων που εφαρμόζονται για την εκπαίδευση, την ευαισθητοποίηση και τη βοήθεια για την αποκατάσταση ή διατήρηση της δημοκρατίας[semigr ]

ΑΠΑΝΤΗΣΕΙΣ ΣΤΟ ΥΠΟΜΝΗΜΑ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ ΚΑΤΑΣΤΑΣΗ ΤΩΝ ΔΙΚΑΙΩΜΑΤΩΝ ΤΟΥ ΑΝΘΡΩΠΟΥ ΣΕ ΟΡΙΣΜΕΝΕΣ ΧΩΡΕΣ

72. εγκρίνει τα μέτρα διακοπής της οικονομικής και τεχνικής συνεργασίας που εφαρμόσθηκαν ως ύστατες κυρώσεις για τη μη εφαρμογή, μεταξύ άλλων, από τις ενδιαφερόμενες κυβερνήσεις, των δημοκρατικών αρχών και των θεμελιωδών ελευθεριών (Νιγηρία, Λιβερία, Σομαλία, Ζαΐρ, Σουδάν, Τόγκο, Ισημερινή Γουϊνέα, το 1993), απαιτώντας παραλλήλως τη διατήρηση της βοήθειας προς τους εκάστοτε πληθυσμούς, κυρίως υπό μορφήν επισιτιστικής βοήθειας, υπό τον όρο ότι η τελευταία θα καταλήγει πράγματι στους πληθυσμούς στους οποίους απευθύνεται[semigr ]

73. εγκρίνει τις ενέργειες της Ένωσης, εκπροσωπούμενης από την Προεδρία της, στο πλαίσιο των Ηνωμένων Εθνών, οι οποίες συνίσταντο στην υποβολή ψηφισμάτων και σε παρεμβάσεις σχετικά με το Ιράν, το Ιράκ, τη Ρουάντα, το Σουδάν, την Κίνα, τη Βιρμανία, το Ζαΐρ, το Τόγκο, τη Γεωργία και τα παιδιά του δρόμου[semigr ]

74. παραπέμπει στις τελευταίες τοποθετήσεις του όσον αφορά την κατάσταση των δικαιωμάτων του ανθρώπου στις περιπτώσεις που αναφέρει το Υπόμνημα (Ιράν, Ιράκ, Συρία, Αλγερία, Αίγυπτος, Ρουάντα, Μπουρούντι, Τόγκο, Σουδάν, Νιγηρία, Σενεγάλη, Αγκόλα, Νότια Αφρική, Τουρκία, Κύπρος, Αλβανία, Βοσνία- Ερζεγοβίνη, πρώην Γιουγκοσλαβία, Γεωργία, Κίνα, Θιβέτ, Βιρμανία (Μιανμάρ), Ινδονησία (Ανατολικό Τιμόρ), Μπαγκλαντές, Ινδία (Κασμίρ), Γουατεμάλα, Αϊτή, Περού, Κούβα, Κολομβία)[semigr ]

75. παραπέμπει στις τελευταίες τοποθετήσεις του όσον αφορά το Σαλβαδόρ, το Μεξικό (και ιδιαίτερα την κατάσταση στην πολιτεία Τσιάπας), τη Βραζιλία (κατάσταση των παιδιών), το Βιετνάμ (στάση της βιετναμικής κυβέρνησης απέναντι στην Ενοποιημένη Βουδιστική Εκκλησία και τους αντιπροσώπους άλλων θρησκευτικών κοινοτήτων), τη Ρωσία (και την παραβίαση των δικαιωμάτων του ανθρώπου και των άμαχων πληθυσμών στην Τσετσενία), την Αιθιοπία, την Ισημερινή Γουινέα, το Μάλι (για την τύχη που επιφυλάσσεται στους Τουαρέγκ), το Μαρόκο (Δυτική Σαχάρα) και ορισμένες πολιτείες των ΗΠΑ όπου εξακολουθεί να εφαρμόζεται η ποινή του θανάτου, εκφράζοντας τη λύπη του για το γεγονός ότι οι καταστάσεις αυτές δεν αναφέρονται στο Υπόμνημα[semigr ]

76. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο καθώς και στα κοινοβούλια και τις κυβερνήσεις των κρατών μελών, στο Συμβούλιο της Ευρώπης, τον Γενικό Γραμματέα των Ηνωμένων Εθνών, τον ΟΑΣΕ, την Οργάνωση Αμερικανικών Κρατών, την Οργάνωση Αφρικανικής Ενότητας, τον Σύνδεσμο Χωρών της Νοτιοανατολικής Ασίας, τα κοινοβούλια και τις κυβερνήσεις όλων των χωρών που μνημονεύονται στο παρόν ψήφισμα.